pythainlp/thailaw-v1.0 huggingface dataset:
คําสั่งกรมบังคับคดี

ที่ 486/2553

เรื่อง การปฏิบัติงานบังคับคดีล้มละลายกรณีบังคับตามสิทธิของเจ้าหนี้มีประกันตามมาตรา 95

------------------------

          เพื่อให้การปฏิบัติงานของเจ้าพนักงานพิทักษ์ทรัพย์เกี่ยวกับวิธีจัดการทรัพย์สินของลูกหนี้ ในคดีล้มละลายกรณีบังคับตามสิทธิของเจ้าหนี้มีประกันตามมาตรา 95 แห่งพระราชบัญญัติล้มละลาย พุทธศักราช 2483 เป็นไปด้วยความรวดเร็ว ถูกต้อง เหมาะสม และเป็นไปในแนวทางเดียวกัน

          อาศัยอํานาจตามความในมาตรา 32 แห่งพระราชบัญญัติระเบียบบริหารราชการแผ่นดิน พุทธศักราช 2534 แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 2) พ.ศ. 2550 จึงมีคําสั่งให้ถือปฏิบัติ ดังนี้


ข้อ ๑ ให้ยกเลิกคําสั่งกรมบังคับคดีที่ 448/2549 เรื่อง การปฏิบัติงานบังคับคดีล้มละลาย ในสํานวนเจ้าหนี้มีประกันตามมาตรา 95 ลงวันที่ 20 ตุลาคม 2549


ข้อ ๒ ในกรณีเจ้าหนี้มีประกันยื่นคําร้องตามมาตรา 45 แห่งพระราชบัญญัติล้มละลาย พุทธศักราช 2483 ก่อนดําเนินการสอบสวนและมีคําสั่งให้เจ้าพนักงานพิทักษ์ทรัพย์ดําเนินการดังต่อไปนี้

          2.1 ให้เจ้าพนักงานพิทักษ์ทรัพย์รวบรวมข้อมูลเกี่ยวกับทรัพย์สินอันเป็นหลักประกันและหนี้ ที่มีประกันนําเสนอต่อที่ประชุมเจ้าหนี้เพื่อพิจารณาว่าประสงค์จะดําเนินการต่อทรัพย์หลักประกันหรือไม่

          2.2 หากที่ประชุมเจ้าหนี้ให้ดําเนินการ ให้เจ้าพนักงานพิทักษ์ทรัพย์ทําการสอบสวนและมีคําสั่ง ต่อไป ค่าใช้จ่ายในการยึดและขายทอดตลาดทรัพย์ให้กองทรัพย์สินของลูกหนี้เป็นผู้รับผิดชอบ

          2.3 หากที่ประชุมเจ้าหนี้มีมติไม่เห็นชอบให้ดําเนินการ ให้เจ้าพนักงานพิทักษ์ทรัพย์งดดําเนินการ เกี่ยวกับทรัพย์สินนั้น และหากไม่มีกิจการทรัพย์สินใดค้างดําเนินการให้ทําการขอปิดคดีต่อไป การงดดําเนินการนี้ ไม่ตัดสิทธิเจ้าหนี้มีประกันที่จะไปดําเนินการบังคับต่อทรัพย์สินอันเป็นหลักประกันตามกฎหมายอื่น


ข้อ ๓ ในกรณีที่มีการยึดทรัพย์สินอันเป็นหลักประกันโดยเจ้าหนี้มีประกันที่ยื่นคําร้องตามข้อ 2 ไว้ในคดีแพ่งอยู่ก่อนแล้ว ให้เจ้าพนักงานพิทักษ์ทรัพย์นัดประชุมเจ้าหนี้เพื่อพิจารณาว่าจะดําเนินการเกี่ยวกับทรัพย์ เหล่านั้นหรือไม่ หากที่ประชุมเจ้าหนี้มีมติไม่ประสงค์จะดําเนินการให้แจ้งให้เจ้าหนี้มีประกันและเจ้าพนักงานบังคับคดี และแจ้งด้วยว่าเป็นหน้าที่ของเจ้าหนี้ดังกล่าวที่จะดําเนินการต่อไปในคดีแพ่งนั้น


ข้อ ๔ ในกรณีที่ที่ประชุมเจ้าหนี้มีมติให้ดําเนินการยึดและขายทอดตลาดทรัพย์สินอันเป็นหลักประกัน ให้เจ้าพนักงานพิทักษ์ทรัพย์รีบดําเนินการในส่วนที่เกี่ยวกับการยึดและขายทอดตลาดทรัพย์นั้นโดยเร็ว


ข้อ ๕ บรรดาสํานวนคดีล้มละลายกรณีบังคับตามสิทธิของเจ้าหนี้มีประกันตามมาตรา 95 แห่งพระราชบัญญัติล้มละลาย พุทธศักราช 2483 ที่ได้ทําการยึดทรัพย์สินอันเป็นหลักประกัน ก่อนวันที่คําสั่งนี้มีผลบังคับใช้ให้เจ้าพนักงานพิทักษ์ทรัพย์ดําเนินการขายทรัพย์สินอันเป็นหลักประกันดังกล่าว ต่อไป

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                                   สั่ง ณ  วันที่ 2 เดือน ธันวาคม พ.ศ. 2553

 

                                                                                                        (ลงชื่อ) วิศิษฎ์ วิศิษฏ์สรอรรถ

                                                                                                         (นายวิศิษฎ์ วิศิษฏ์สรอรรถ)

                                                                                                             อธิบดีกรมบังคับคดี
ประกาศกระทรวงมหาดไทย

เรื่อง กําหนดแบบคําขอรับใบอนุญาต คําขอต่ออายุใบอนุญาต คําขอโอน/รับโอนใบอนุญาต

คําขอหรือการแจ้งความประสงค์ทั่วไป และใบอนุญาตประกอบธุรกิจโรงแรม

ตามพระราชบัญญัติโรงแรม พ.ศ. 2547

--------------------------------------------------

          โดยที่สมควรกําหนดแบบคําขอรับใบอนุญาต คําขอต่ออายุใบอนุญาต คําขอโอน/รับโอนใบอนุญาต คําขอหรือการแจ้งความประสงค์อื่น และใบอนุญาตประกอบธุรกิจโรงแรม เพื่อให้สอดคล้องกับพระราชบัญญัติโรงแรม พ.ศ. 2547

          อาศัยอํานาจตามความในมาตรา 5 มาตรา 15 มาตรา 21 มาตรา 22 มาตรา 24 มาตรา 25 และมาตรา 27 แห่งพระราชบัญญัติโรงแรม พ.ศ. 2547 รัฐมนตรีว่าการกระทรวงมหาดไทย จึงออกประกาศไว้ ดังต่อไปนี้


ข้อ ๑ คําขอรับใบอนุญาตประกอบธุรกิจโรงแรม และคําขอหรือการแจ้งความประสงค์ทั่วไปให้ใช้คําขอตามแบบที่กําหนดไว้ดังนี้

          (1) คําขอรับใบอนุญาตประกอบธุรกิจโรงแรม ให้ใช้แบบ ร.ร. 1

          (2) คําขอต่ออายุใบอนุญาตประกอบธุรกิจโรงแรม ให้ใช้แบบ ร.ร. 1/1

          (3) คําขอโอน/รับโอนใบอนุญาตประกอบธุรกิจโรงแรม ให้ใช้แบบ ร.ร. 1/2

          (4) คําขอหรือการแจ้งความประสงค์ทั่วไป ให้ใช้แบบ ร.ร. 1/3


ข้อ ๒ ใบอนุญาตประกอบธุรกิจโรงแรม ให้ใช้แบบ ร.ร. 2 ท้ายประกาศนี้


ข้อ ๓ ใบแทนใบอนุญาตประกอบธุรกิจโรงแรม ให้ใช้แบบ ร.ร. 2 โดยมีคําว่า “ใบแทน” กํากับไว้ที่ด้านหน้า


ผู้มีอํานาจลงนาม -                                                                                                     ประกาศ ณ วันที่ 22 กันยายน พ.ศ. 2550

 

                                                                                                                  อารีย์  วงศ์อารยะ

                                                                                                    รัฐมนตรีว่าการกระทรวงมหาดไทย
คําสั่งกรมบังคับคดี

ที่ 212 /2553

เรื่อง การปฏิบัติงานเกี่ยวกับการจําหน่ายทรัพย์สิน

------------------------

          เพื่อให้การปฏิบัติหน้าที่ของเจ้าพนักงานบังคับคดีเกี่ยวกับการจําหน่ายทรัพย์สิน เป็นไป ด้วยความเรียบร้อยและมีประสิทธิภาพยิ่งขึ้น จึงมีคําสั่งดังต่อไปนี้

          ให้ยกเลิกความในข้อ 6 แห่งคําสั่งกรมบังคับคดีที่ 233/2551 ลงวันที่ 23 กรกฎาคม 2551 เรื่อง การปฏิบัติงานเกี่ยวกับการจําหน่ายทรัพย์สินและให้ใช้ความต่อไปนี้แทน

          “9 ในการขายทอดตลาดอสังหาริมทรัพย์ หากเจ้าพนักงานบังคับคดีเห็นสมควรขายให้รายงาน ผู้อํานวยการสํานักงานบังคับคดีจังหวัดหรือสาขาแล้วแต่กรณี เพื่อขออนุมัติก่อนเคาะไม้ขาย ผู้อํานวยการกอง

          ส่วนการขายทอดตลาดสังหาริมทรัพย์ให้เจ้าพนักงานบังคับคดีผู้ที่ออกไปทําการขายเป็นผู้ พิจารณาอนุมัติและเคาะไม้ขาย

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                                   สั่ง ณ วันที่ 31 พฤษภาคม พ.ศ. 2553

 

                                                                                                            ลงชื่อ ชูจิรา กองแก้ว

                                                                                                            (นางซูจิรา กองแก้ว)

                                                                                                            อธิบดีกรมบังคับคดี
คําสั่งกรมบังคับคดี

ที่ 98/2553 

เรื่อง การปฏิบัติงานเกี่ยวกับการรับเงิน การรับคําขอรับชําระหนี้ 

การรับคําคู่ความและเอกสารอื่น ๆ ในคดีฟื้นฟูกิจการของลูกหนี้

---------------------------

          เพื่อให้การปฏิบัติงานเกี่ยวกับการรับเงิน เช่น ค่าธรรมเนียมในการยื่นคําขอรับชําระหนี้ เงินประกันการปฏิบัติหน้าที่ผู้ทําแผนผู้บริหารแผน เงินค่าใช้จ่ายในคดี เงินค่ารับรองเอกสาร และการรับ คําขอรับชําระหนี้ การรับคําคู่ความ หนังสือและเอกสารต่าง ๆ ในคดีฟื้นฟูกิจการของลูกหนี้ เป็นไปด้วย ความเรียบร้อย รวดเร็ว และอํานวยความสะดวกแก่คู่ความและประชาชนผู้มาติดต่อ จึงมีคําสั่งดังต่อไปนี้


ข้อ ๑ ให้ยกเลิกคําสั่งกรมบังคับคดี ที่ 538/2548 ลงวันที่ 30 กันยายน 2549 เรื่อง การรับและจ่ายเงินในคดีสําหรับราชการส่วนกลางกรมบังคับคดี ข้อ 2.3


ข้อ ๒ การรับเงิน

          2.1 เมื่อมีผู้นําเงินมาชําระหรือนําส่งในคดีจะเป็นเงินสด เช็ค คราฟท์ หรือตั๋วแลกเงิน ก็ดี ให้เจ้าพนักงานพิทักษ์ทรัพย์ผู้ได้รับมอบหมายให้ดําเนินการในเรื่องนั้น จดรายงานการรับเงิน โดยละเอียดว่าเป็นเงินประเภทใด ในคดีใดของผู้ใด จํานวนเงินเท่าใด และมีเงื่อนไขอย่างใดหรือไม่ แล้วนําผู้ชําระเงินหรือส่งเงินพร้อมสํานวนและรายงานดังกล่าวส่งให้เจ้าหน้าที่การเงินของสํานักฟื้นฟูกิจการ ของลูกหนี้เป็นผู้รับเงินและออกใบเสร็จรับเงินให้โดยให้เจ้าหน้าที่การเงินลงนามเป็นผู้รับเงินร่วมกับ ผู้อํานวยการสํานักฟื้นฟูกิจการของลูกหนี้หรือผู้ที่ได้รับมอบหมาย ใบเสร็จรับเงินนั้นให้มีสําเนา 3 ฉบับ ต้นฉบับมอบให้ผู้ชําระเงินหรือผู้นําส่งเงิน ส่วนสําเนารวมสํานวนไว้ฉบับหนึ่ง คงไว้เป็นต้นขั้วฉบับหนึ่ง อีกฉบับให้สํานักฟื้นฟูกิจการของลูกหนี้รวมไว้เพื่อส่งกองคลัง

          การรับเงินเป็นเช็ค ดร๊าฟท์ หรือตั๋วแลกเงิน ให้จดเลขหมายในใบเสร็จรับเงินด้วย 

          2.2 ให้เจ้าหน้าที่การเงิน สํานักฟื้นฟูกิจการของลูกหนี้นําส่งเงินที่รับไว้ตามข้อ 2.1 พร้อมเอกสารที่เกี่ยวข้องต่อฝ่ายการเงิน กองคลัง ภายในเวลา 15.30 นาฬิกา ของทุกวันทําการนั้น ๆ หากมีการรับเงินภายหลังกําหนดเวลาปิดบัญชีสําหรับวันนั้นแล้ว ให้นําส่งกองคลังในวันถัดไป


ข้อ ๓ การรับคําคู่ความ หนังสือหรือเอกสารอื่น ๆ ในคดีฟื้นฟูกิจการของลูกหนี้ ให้ฝ่าย บริหารงานทั่วไปของสํานักฟื้นฟูกิจการของลูกหนี้เป็นผู้รับโดยปฏิบัติตามระเบียบงานสารบรรณ


ข้อ ๔ การรับคําขอรับชําระหนี้ ให้ฝ่ายบริหารงานทั่วไปของสํานักฟื้นฟูกิจการของลูกหนี้ เป็นผู้รับผิดชอบในการรับ การตั้งสํานวน การจัดเก็บข้อมูล และลงข้อมูลในระบบสารสนเทศ โดยให้ฝ่าย คําคู่ความ สํานักงานเลขานุการกรมใช้ข้อมูลดังกล่าวในการปฏิบัติงานรวบรวมข้อมูลคดีต่อไป

          ทั้งนี้ ตั้งแต่ 1 มีนาคม 2553 เป็นต้นไป


ผู้มีอํานาจลงนาม -                                                                                                   สั่ง ณ วันที่ 26 กุมภาพันธ์ พ.ศ. 2553

 

                                                                                                           ลงชื่อ ชูจิรา กองแก้ว

                                                                                                            (นางซูจิรา กองแก้ว) 

                                                                                                            อธิบดีกรมบังคับคดี
ประกาศกระทรวงมหาดไทย

เรื่อง แบบบัตรประจําตัวพนักงานเจ้าหน้าที่ตามพระราชบัญญัติโรงแรม

พ.ศ. 2547

-------------------------------------------

          อาศัยอํานาจตามความในมาตรา 5 และมาตรา 46 แห่งพระราชบัญญัติโรงแรม พ.ศ. 2547 รัฐมนตรีว่าการกระทรวงมหาดไทยจึงออกประกาศไว้ ดังต่อไปนี้


ข้อ ๑ บัตรประจําตัวพนักงานเจ้าหน้าที่ ให้ทําด้วยกระดาษแข็งสีขาว โดยมีขนาดและลักษณะเป็นไปตามแบบท้ายประกาศนี้


ข้อ ๒ ให้นายทะเบียนเป็นผู้ออกบัตรประจําตัวพนักงานเจ้าหน้าที่ในเขตพื้นที่ที่รับผิดชอบ


ข้อ ๓ รูปถ่ายที่ติดบัตรประจําตัวพนักงานเจ้าหน้าที่ ให้ใช้รูปถ่ายที่ถ่ายไม่เกินหกเดือนก่อนวันยื่นคําขอมีบัตรประจําตัวพนักงานเจ้าหน้าที่ เป็นรูปถ่ายครึ่งตัว ขนาดกว้าง 2.5 เซนติเมตร ยาว 3 เซนติเมตร หน้าตรงและแต่งเครื่องแบบปกติ หรือเครื่องแบบที่ตนสังกัด ไม่สวมหมวก และไม่สวมแว่นตาดํา


ข้อ ๔ บัตรประจําตัวพนักงานเจ้าหน้าที่ ให้มีอายุตามที่กําหนดไว้ในบัตรแต่ต้องไม่เกินห้าปีนับแต่วันออกบัตร

          ในกรณีบุคคลผู้ได้รับแต่งตั้งเป็นพนักงานเจ้าหน้าที่พ้นจากตําแหน่งหรือสังกัดที่ระบุในคําสั่งแต่งตั้งพนักงานเจ้าหน้าที่ ให้ถือว่าพ้นจากการเป็นพนักงานเจ้าหน้าที่ และให้บุคคลนั้นส่งคืนบัตรประจําตัวพนักงานเจ้าหน้าที่แก่นายทะเบียนภายในสิบห้าวัน นับแต่วันที่พ้นจากการเป็นพนักงานเจ้าหน้าที่ดังกล่าว

          ทั้งนี้ ตั้งแต่วันที่ 12 พฤษภาคม 2548 เป็นต้นไป


ผู้มีอํานาจลงนาม -                                                                                                     ประกาศ ณ วันที่ 15 สิงหาคม พ.ศ. 2548

 

                                                                                                       พลอากาศเอก คงศักดิ์  วันทนา

                                                                                                     รัฐมนตรีว่าการกระทรวงมหาดไทย
ประกาศกระทรวงมหาดไทย

เรื่อง แต่งตั้งนายทะเบียนตามพระราชบัญญัติโรงแรม พ.ศ. 2547

---------------------------------------

 

          อาศัยอํานาจตามความในมาตรา 5 แห่งพระราชบัญญัติโรงแรม พ.ศ. 2547 รัฐมนตรีว่าการกระทรวงมหาดไทยจึงออกประกาศแต่งตั้งผู้ดํารงตําแหน่ง ดังต่อไปนี้เป็นนายทะเบียน


ข้อ ๑ อธิบดีกรมการปกครอง ในเขตกรุงเทพมหานคร


ข้อ ๒ ผู้ว่าราชการจังหวัด ในเขตจังหวัดอื่น

          ทั้งนี้ ตั้งแต่วันที่ 12 พฤษภาคม 2548 เป็นต้นไป


ผู้มีอํานาจลงนาม -                                                                                                    ประกาศ ณ วันที่ 15 สิงหาคม พ.ศ. 2548

 

                                                                                                       พลอากาศเอก คงศักดิ์  วันทนา

                                                                                                    รัฐมนตรีว่าการกระทรวงมหาดไทย
คําสั่งสํานักงานคณะกรรมการกํากับและส่งเสริมการประกอบธุรกิจประกันภัย

ที่ 140/2560

เรื่อง มอบหมายให้พนักงานเป็นนายทะเบียน

ตามพระราชบัญญัติคุ้มครองผู้ประสบภัยจากรถ พ.ศ. 2535

---------------------------

          ตามที่ สํานักงานคณะกรรมการกํากับและส่งเสริมการประกอบธุรกิจประกันภัย (คปภ.) ได้มีคําสั่งที่ 111/2556 เรื่อง มอบหมายให้พนักงานเป็นนายทะเบียนตามพระราชบัญญัติคุ้มครองผู้ประสบภัยจากรถ พ.ศ. 2535 ลงวันที่ 17 กรกฎาคม 2556 ไปแล้ว นั้น

          เนื่องจากสํานักงาน คปภ. ได้ปรับโครงสร้างองค์กรและตําแหน่งงานบางส่วนตามข้อบังคับสํานักงาน คปภ. ว่าด้วยการจัดองค์กร พ.ศ. 2559 และระเบียบสํานักงาน คปภ. ว่าด้วยการจัดองค์กรการแบ่งงาน และสายการบังคับบัญชาของส่วนงานระดับต่ํากว่าสาย พ.ศ. 2559 ไปแล้ว ประกอบกับเพื่อให้การดําเนินงานของกองทุนทดแทนผู้ประสบภัย เป็นไปอย่างต่อเนื่องและมีประสิทธิภาพและประสิทธิผล อาศัยอํานาจตามความในมาตรา 4 แห่งพระราชบัญญัติคุ้มครองผู้ประสบภัยจากรถ พ.ศ. 2535 มาตรา 3 (3) และมาตรา 33 แห่งพระราชบัญญัติคณะกรรมการกํากับและส่งเสริมการประกอบธุรกิจประกันภัย พ.ศ. 2550 ประกอบกับข้อ 4 แห่งข้อบังคับสํานักงานคณะกรรมการกํากับและส่งเสริมการประกอบธุรกิจประกันภัย ว่าด้วยการมอบอํานาจให้ปฏิบัติงานแทน พ.ศ. 2550 และข้อ 5 แห่งระเบียบสํานักงานคณะกรรมการกํากับและส่งเสริมการประกอบธุรกิจประกันภัย ว่าด้วยการเทียบตําแหน่งพนักงาน พ.ศ. 2560 เลขาธิการจึงยกเลิกคําสั่งสํานักงานคณะกรรมการกํากับและส่งเสริมการประกอบธุรกิจประกันภัย ที่ 111/2556 เรื่อง มอบหมายให้พนักงานเป็นนายทะเบียนตามพระราชบัญญัติคุ้มครองผู้ประสบภัยจากรถ พ.ศ. 2535 ลงวันที่ 17 กรกฎาคม 2556 และมอบหมายให้พนักงานดังต่อไปนี้ เป็นนายทะเบียนตามพระราชบัญญัติคุ้มครองผู้ประสบภัยจากรถ พ.ศ. 2535


อื่นๆ - 1. รองเลขาธิการด้านกฎหมาย คดี และคุ้มครองสิทธิประโยชน์

          2. ผู้ช่วยเลขาธิการสายคุ้มครองสิทธิประโยชน์

          3. ผู้อํานวยการฝ่ายอาวุโส สํานักนายทะเบียนคุ้มครองผู้ประสบภัยจากรถ

          4. ผู้อํานวยการฝ่ายอาวุโส ฝ่ายคุ้มครองสิทธิประโยชน์

          5. ผู้อํานวยการภาคอาวุโส ผู้อํานวยการภาค

          6. ผู้อํานวยการกลุ่มงานระงับข้อพิพาท

          7. หัวหน้ากลุ่มคุ้มครองสิทธิประโยชน์ หัวหน้ากลุ่มระบบคุ้มครองผู้ประสบภัยจากรถหัวหน้ากลุ่ม สํานักงานกองทุนทดแทนผู้ประสบภัย

          8. ผู้อํานวยการสํานักงาน คปภ. จังหวัด (ใหญ่) ผู้อํานวยการสํานักงาน คปภ. จังหวัด และผู้เชี่ยวชาญพิเศษ สํานักงาน คปภ. เขต หรือผู้ที่ได้รับมอบหมายให้ปฏิบัติหน้าที่ในตําแหน่งผู้อํานวยการสํานักงาน คปภ. จังหวัด (ใหญ่) ผู้อํานวยการสํานักงาน คปภ. จังหวัด และผู้เชี่ยวชาญพิเศษ สํานักงาน คปภ. เขต

          ในกรณีผู้ที่ได้รับมอบหมายตามคําสั่งนี้ ดําเนินการใด ๆ โดยอาศัยอํานาจตามกฎหมายในฐานะนายทะเบียน ให้ผู้ได้รับมอบหมายระบุคําลงท้ายว่า “ปฏิบัติหน้าที่แทนนายทะเบียน” ด้วย

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                         สั่ง ณ วันที่ 18 เมษายน พ.ศ. 2560

 

                                                                                                     สุทธิพล  ทวีชัยการ

                                                                                                            เลขาธิการ

                                                                 คณะกรรมการกํากับและส่งเสริมการประกอบธุรกิจประกันภัย
คําสั่งสํานักงานคณะกรรมการกํากับและส่งเสริมการประกอบธุรกิจประกันภัย

ที่ 134/2554

เรื่อง มอบหมายให้พนักงานเป็นนายทะเบียน

ตามพระราชบัญญัติคุ้มครองผู้ประสบภัยจากรถ พ.ศ. 2535

-----------------------------------

          ตามที่ ได้มีคําสั่งสํานักงานคณะกรรมการกํากับและส่งเสริมการประกอบธุรกิจประกันภัย ที่ 20/2550 เรื่อง มอบหมายให้พนักงานเป็นนายทะเบียน ตามพระราชบัญญัติคุ้มครองผู้ประสบภัยจากรถ พ.ศ. 2535 ลงวันที่ 4 ธันวาคม พ.ศ. 2550 ไปแล้ว นั้น

          เนื่องจาก สํานักงานคณะกรรมการกํากับและส่งเสริมการประกอบธุรกิจประกันภัย ได้มีการปรับปรุงโครงสร้างการบริหารงาน ดังนั้น เพื่อให้การปฏิบัติหน้าที่ตามพระราชบัญญัติคุ้มครองผู้ประสบภัยจากรถ พ.ศ. 2535 เป็นไปอย่างต่อเนื่อง และถูกต้อง ตามระเบียบสํานักงานคณะกรรมการกํากับและส่งเสริมการประกอบธุรกิจประกันภัย ว่าด้วยการจัดโครงสร้างองค์กร การแบ่งงาน และสายบังคับบัญชาของส่วนงานระดับต่ํากว่าสาย พ.ศ. 2553 ลงวันที่ 2 กันยายน พ.ศ. 2553

          อาศัยอํานาจตามความในมาตรา 4 แห่งพระราชบัญญัติคุ้มครองผู้ประสบภัยจากรถ พ.ศ. 2535 มาตรา 3 (3) มาตรา 33 แห่งพระราชบัญญัติคณะกรรมการกํากับและส่งเสริมการประกอบธุรกิจประกันภัย พ.ศ. 2550 ประกอบกับข้อบังคับสํานักงานคณะกรรมการกํากับและส่งเสริมการประกอบธุรกิจประกันภัย ว่าด้วยการมอบอํานาจให้ปฏิบัติงานแทน พ.ศ. 2550 ข้อ 4 เลขาธิการคณะกรรมการกํากับและส่งเสริมการประกอบธุรกิจประกันภัย จึงให้ยกเลิกคําสั่งสํานักงานคณะกรรมการกํากับและส่งเสริมการประกอบธุรกิจประกันภัย ที่ 20/2550 ลงวันที่ 4 ธันวาคม พ.ศ. 2550 และมอบหมายให้พนักงานดังต่อไปนี้ เป็นนายทะเบียน ตามพระราชบัญญัติคุ้มครองผู้ประสบภัยจากรถ พ.ศ. 2535


อื่นๆ - 1. รองเลขาธิการด้านกฎหมาย คดี และคุ้มครองสิทธิประโยชน์

          2. ผู้ช่วยเลขาธิการสายคุ้มครองสิทธิประโยชน์

          3. ผู้อํานวยการสํานักงานภาค หรือผู้อํานวยการสํานักงานภาคอาวุโส

          4. ผู้อํานวยการฝ่าย หรือผู้อํานวยการฝ่ายอาวุโส ฝ่ายคุ้มครองสิทธิประโยชน์

          5. ผู้อํานวยการฝ่าย หรือผู้อํานวยการฝ่ายอาวุโส ฝ่ายสํานักนายทะเบียนคุ้มครองผู้ประสบภัยจากรถ

          6. ผู้อํานวยการสํานักงาน คปภ. จังหวัด หรือผู้อํานวยการสํานักงาน คปภ. จังหวัดอาวุโส

          7. ผู้อํานวยการส่วนหรือผู้อํานวยการส่วนอาวุโส ที่ปฏิบัติงานในฝ่ายสํานักนายทะเบียนคุ้มครองผู้ประสบภัยจากรถ

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                         สั่ง ณ วันที่ 6 กรกฎาคม พ.ศ. 2554

 

                                                                                                     จันทรา  บูรณฤกษ์

                                                                                                            เลขาธิการ

                                                               คณะกรรมการกํากับและส่งเสริมการประกอบธุรกิจประกันภัย
คําสั่งสํานักงานคณะกรรมการกํากับและส่งเสริมการประกอบธุรกิจประกันภัย

ที่ 20/2550

เรื่อง มอบหมายให้พนักงานเป็นนายทะเบียน

ตามพระราชบัญญัติคุ้มครองผู้ประสบภัยจากรถ พ.ศ. 2535

---------------------------------

          ตามที่ พระราชบัญญัติคณะกรรมการกํากับและส่งเสริมการประกอบธุรกิจประกันภัย พ.ศ. 2550 ได้มีการเปลี่ยนแปลงโครงสร้าง และตําแหน่งบุคคลผู้มีอํานาจหน้าที่ตามพระราชบัญญัติคุ้มครองผู้ประสบภัยจากรถ พ.ศ. 2535 นั้น

          เพื่อให้การปฏิบัติหน้าที่ตามพระราชบัญญัติคุ้มครองผู้ประสบภัยจากรถ พ.ศ. 2535 เป็นไปอย่างต่อเนื่อง และถูกต้องตามโครงสร้าง และตําแหน่งที่เปลี่ยนแปลงไป อาศัยอํานาจตามความในมาตรา 4 แห่งพระราชบัญญัติคุ้มครองผู้ประสบภัยจากรถ พ.ศ. 2535 มาตรา 3 (3) มาตรา 33 แห่งพระราชบัญญัติคณะกรรมการกํากับและส่งเสริมการประกอบธุรกิจประกันภัย พ.ศ. 2550 ประกอบกับข้อบังคับสํานักงานคณะกรรมการกํากับและส่งเสริมการประกอบธุรกิจประกันภัย ว่าด้วยการมอบอํานาจให้ปฏิบัติงานแทน พ.ศ. 2550 ข้อ 4 เลขาธิการคณะกรรมการกํากับและส่งเสริมการประกอบธุรกิจประกันภัย จึงให้ยกเลิกคําสั่งกรมการประกันภัย ที่ 50/2538 ลงวันที่ 20 มีนาคม 2538 และมอบหมายให้พนักงานดังต่อไปนี้ เป็นนายทะเบียน


อื่นๆ - 1. รองเลขาธิการ

          2. ผู้ช่วยเลขาธิการ

          3. ผู้อํานวยการฝ่ายคุ้มครองสิทธิประโยชน์ ผู้อํานวยการส่วน หรือผู้บริหารส่วนคุ้มครองสิทธิประโยชน์

          4. ผู้อํานวยการสํานักงาน คปภ. เขต ผู้อํานวยการสํานักงาน คปภ. ภาค ผู้อํานวยการสํานักงาน คปภ. จังหวัด หรือผู้ปฏิบัติหน้าที่แทนในเขตพื้นที่รับผิดชอบ

          ทั้งนี้ ตั้งแต่วันที่ 1 พฤศจิกายน พ.ศ. 2550 เป็นต้นไป[1]


ผู้มีอํานาจลงนาม -                                                                                         สั่ง ณ วันที่ 4 ธันวาคม พ.ศ. 2550

 

                                                                                                 จันทรา บูรณฤกษ์

                                                                                                        เลขาธิการ

                                                             คณะกรรมการกํากับและส่งเสริมการประกอบธุรกิจประกันภัย
คําสั่งกรมบังคับคดี

ที่ 62/2552 

เรื่อง การเรียกเก็บภาษีมูลค่าเพิ่มจากการขายทอดตลาดทรัพย์สินของผู้ประกอบการจดทะเบียนภาษีมูลค่าเพิ่ม

-------------------------------------

          ตามที่ประมวลรัษฎากรมาตรา 83/5 กําหนดให้ผู้ทอดตลาดซึ่งขายทอดตลาดทรัพย์สินของ ผู้ประกอบการจดทะเบียนภาษีมูลค่าเพิ่ม รวมถึงกรณีที่ส่วนราชการขายทรัพย์สินของผู้ประกอบการจดทะเบียน ที่ถูกยึดมาตามกฎหมายโดยวิธีอื่นนอกจากการขายทอดตลาดมีหน้าที่นําส่งภาษีมูลค่าเพิ่ม เจ้าพนักงานของ กรมบังคับคดีซึ่งถือเป็นผู้ทอดตลาด ในการขายทอดตลาดทรัพย์สินของคู่ความรวมถึงเป็นผู้ดําเนินการขายโดย วิธีอื่นนอกจากการขายทอดตลาดเพื่อบังคับคดีตามคําพิพากษาหรือคําสั่งศาล จึงมีหน้าที่นําส่งภาษีมูลค่าเพิ่ม ของลูกหนี้ตามคําพิพากษาซึ่งเป็นผู้ประกอบการจดทะเบียนภาษีมูลค่าเพิ่ม นั้น

          เพื่อให้การปฏิบัติงานในเรื่องดังกล่าวเป็นไปด้วยความถูกต้อง เรียบร้อย และเป็นแนวทาง เดียวกัน จึงมีคําสั่งดังต่อไปนี้


ข้อ ๑ ก่อนที่เจ้าพนักงานบังคับคดีจะร่างประกาศขายทอดตลาดสังหาริมทรัพย์ของลูกหนี้ตาม คําพิพากษาที่ยึดไว้ ให้เจ้าพนักงานบังคับคดีตรวจดูว่าลูกหนี้ตามคําพิพากษานั้นเป็นผู้ประกอบการจดทะเบียน ภาษีมูลค่าเพิ่มหรือไม่ โดยตรวจดูได้จากเว็บไซต์ของกรมสรรพากร (http://www.rd.go.th) หรือตรวจจาก สํานักงานสรรพากรพื้นที่หรือสํานักงานสรรพากรจังหวัดที่ลูกหนี้ตามคําพิพากษานั้นมีภูมิลําเนาอยู่ในเขต


ข้อ ๒ หากพบว่าลูกหนี้ตามคําพิพากษานั้นเป็นผู้ประกอบการจดทะเบียนภาษีมูลค่าเพิ่ม ให้เจ้าพนักงาน บังคับคดีระบุเพิ่มเติมในประกาศขายทอดตลาดว่า “ผู้ซื้อมีหน้าที่ต้องชําระภาษีมูลค่าเพิ่มในอัตราตามที่ กฎหมายกําหนดนอกเหนือจากราคาที่เจ้าพนักงานบังคับคดีเกาะไม้ขายทอดตลาด


ข้อ ๓ ก่อนทําการขายทอดตลาดทรัพย์สินซึ่งลูกหนี้ตามคําพิพากษาเป็นผู้ประกอบการจดทะเบียน ภาษีมูลค่าเพิ่ม ให้เจ้าพนักงานบังคับคดีแจ้งให้ผู้เข้าร่วมประมูลซื้อทรัพย์ทราบถึงข้อความดังที่กําหนดในข้อ 2


ข้อ ๔ ในรายงานการขายทอดตลาดให้เจ้าพนักงานบังคับคดีระบุจํานวนภาษีมูลค่าเพิ่มที่ผู้ซื้อต้องชําระให้ชัดเจนแยกต่างหากจากราคาที่เคาะไม้ขายทอดตลาด


ข้อ ๕ ให้เจ้าพนักงานบังคับคดีเรียกเก็บภาษีมูลค่าเพิ่มจากผู้ซื้อในวันที่ขายทอดตลาดไว้ โดยคํานวณภาษีมูลค่าเพิ่มในอัตราตามที่กฎหมายกําหนด (ปัจจุบันคิดในอัตราร้อยละ 7 ของราคาที่เกาะไม้ขายทอดตลาด)


ข้อ ๖ เมื่อผู้ซื้อชําระราคาทรัพย์และภาษีมูลค่าเพิ่มครบถ้วนแล้ว ให้เจ้าพนักงานบังคับคดีหรือ นักบัญชีแล้วแต่กรณี ออกใบเสร็จรับเงินให้ผู้ซื้อโดยระบุราคาที่เจ้าพนักงานบังคับคดีเกาะไม้ขายทอดตลาดและ จํานวนภาษีมูลค่าเพิ่มที่ผู้ซื้อต้องชําระให้ชัดเจน พร้อมทั้งจัดทําสําเนาใบเสร็จรับเงินให้ลูกหนี้ตามคําพิพากษา ไว้เป็นหน้า


ข้อ ๗ ให้นักบัญชี ส่งภาษีมูลค่าเพิ่ม โดยยื่นแบบส่งภาษีตามกําหนดวัน เวลา และสถานที่ ที่กรมสรรพากรกําหนด


ข้อ ๘ ให้เจ้าพนักงานพิทักษ์ทรัพย์ถือปฏิบัติตามคําสั่งนี้โดยอนุโลม

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                               สั่ง ณ วันที่ 10 กุมภาพันธ์ พ.ศ. 2552

 

                                                                                                           (ลงชื่อ) สิรวัต จันทรัฐ

                                                                                                             (นายสิรวัต จันทรัฐ)

                                                                                                             อธิบดีกรมบังคับคดี